पक्का पटवारी होने का किया था वादा दिला दिया चहेतों को फर्जी मुआवजा
२६ दिसंबर को प्रकाशित खबर
झज्जरऔर बहादुरगढ़ में वर्ष 2012-13 में हुए जमीन अधिग्रहण के फर्जी मुआवजा वितरण घोटाले का एक मात्र पकड़ा गया आरोपी झज्जर के तकदीर सिंह ने जेल जाते-जाते इस मामले के मास्टर माइंड और पूरी साजिश का कच्चा चिट्ठा पुलिस के समक्ष खोला है। अब पुलिस मास्टर माइंड समेत अन्य 12 आरोपियों की तलाश में है।
बता दें कि भिवानी के भूमि अधिग्रहण अधिकारी केके अमरोही ने 20 फर्जी लोगों को जमीन के मुआवजे का लाभ देने के घोटाले का पर्दाफाश किया था। ये जमीन झज्जर बहादुरगढ़ में बने बाईपास के लिए वर्ष 2012-2013 में अधिग्रहित हुई थी। लंबे समय बाद जब झज्जर के कानूनगो का तबादला हुआ और नए कानूनगो ने कामकाज संभाला तब दस्तावेजों के चेक करने पर पता चला कि ढाई करोड़ रुपए से ज्यादा के गलत मुआवजे बांट दिए गए हैं। इनमें एचएसआरडीसी से लेकर डीआरओ कार्यालय भिवानी,रोहतक झज्जर के स्टाफ के अलावा उन बैंक के स्टाफ का भी हाथ हैं जिनमें विभाग के खाते खुले हुए हैं। तब रोहतक पुलिस ने इस मामले में पूर्व डीआरओ जयदेव समेत 13 लोगों के खिलाफ मामला दर्ज किया था। हालांकि मामला दर्ज होने के छह माह बाद पुलिस द्वारा बीते दिनों एक गिरफ्तारी झज्जर के लकड़ियां गांव निवासी तकदीर सिंह की गई है।
^ये सही है रिमांड के दौरान आरोपी तकदीर से इस पूरे मामले का मास्टर माइंड रोहतक के भगत सिंह को बताया है। उसी के कहने पर तकदीर एचएसआरडीसी से फर्जी मुआवजा धारकों के रिकार्ड बनवाकर लाता था, इस पर डीआरओ के हस्ताक्षर करा लिए जाते थे। -सीलकराम,आईओ आर्थिक अपराध शाखा, रोहतक
डीआरओ बोले संपत्ति कुर्क करने के लिए बनाएंगे दबाव
झज्जरबहादुरगढ़ समेत पांच जिलों में भूमि अधिग्रहण करने वाले भिवानी के भू अधिग्रहण अधिकारी केके अमरेाही ने बताया कि पुलिस ने इस फर्जीवाड़े में 13 लोगों के खिलाफ मामला दर्ज किया है। अब लकडिय़ा के तकदीर के अलावा इस मामले के मुख्य आरोपी की संपत्ति कुर्क करने का दबाव अदालत के जरिए बनाया जाएगा। फर्जीवाड़े की रकम वसूली के लिए भी प्रशासन से कहा जाएगा।
तकदीर ने पूछताछ में खोला राज
रिमांडके दौरान आरोपी तकदीर ने बताया कि इस फर्जीवाड़े का मास्टर माइंड रोहतक निवासी एलएओ कार्यालय रोहतक का पूर्व पटवारी भगत सिंह हुड्डा है। उसके कहने से ही वो एचएसआरडीसी जिसमें वो कच्चे कर्मचारी के रूप में पटवारी लगा था वहां से भू मुआवजे के फर्जी दस्तावेज तैयार कराकर लाता था। बाद में एलएओ रोहतक का पटवारी इन दस्तावेजों के आधार पर चेक पर फर्जी जमीन मालिकों के नाम लिखकर उस पर डीआरओ के साइन करवा लेता था। यह भी बताया कि उसे महकमे पक्का कर्मचारी होने का वादा किया था इसी लालच में वो इनके चक्कर मेंं गया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva